— Так. Тут нам таксама ёсць чым ганарыцца. Абсалютна ўсе навучэнцы школ Ушаччыны забяспечаны гарачым харчаваннем. Буракі, морква, цыбуля, капуста, бульба, што трапляюць на стол школьнікам, вырошчваюцца на прышкольных участках. Такое самазабеспячэнне дазваляе істотна знізіць сабекошт харчавання: для 70% дзяцей — у сельскай мясцовасці і для льготных катэгорый — гарачае харчаванне з’яўляецца бясплатным. У многіх установах ёсць цяпліцы, і дзеці ўсю вясну забяспечаны ранняй зелянінай.